Da Vinci siri
„Da Vinci siri“ (inglizcha: The Da Vinci Code) — amerikalik yozuvchi Dan Brownning romani boʻlib, ilk marta 2003-yil aprelda „Doubleday Group“ nashriyoti tomonidan nashr qilingan. „Da Vinci siri“ muallifning avvalgi romani „Farishtalar va shaytonlar“ning davomi edi. Kitob xalqaro bestsellerga aylandi: u 44 tilga tarjima qilinib, 81 milliondan ortiq nusxada nashr qilindi. „Da Vinci siri“ New York Times jurnalining bestsellerlar roʻyxatida turadi, Publishers Weekly ning 2003-, 2004- va 2005-yillardagi bestsellerlar roʻyxatini ochib bergan. Intellektual detektiv triller ruhidagi bu roman xristianlik tarixidagi Muqaddas Graal va Mariya Magdalina hikoyasiga eʼtiborni yanada kuchaytirdi. Shuningdek, asar kitobxonni Leonardo da Vinchi asaridagi ramzlar va ularga yashiringan sirlar ortidan sanʼatkorona ergashtirib ketadi va kutilmagan xulosalar bilan hayratga soladi.